Boeing 747

Boeing 747 – JAV sukurtas pirmasis plataus fiuzeliažo, dvigubo denio reaktyvinis keleivinis lėktuvas. Pirmą komercinį skrydį atliko 1970 m. ir 37 metus iki pat Airbus A380-800 sukūrimo buvo didžiausias keleivinis lėktuvas.

Boeing 747 turi keturis variklius, dalis lėktuvo yra dvigubo denio. Tipinės trijų klasių (pirmos, verslo ir ekonominės) salono konfigūracijos lėktuvas gali gabenti 416 keleivių, dviejų klasių konfigūracijos – 524, didžiausias talpumas siekia 660 keleivių.747 Iki 2015 m. pabaigos buvo pagaminti 1519 įvairios konfigūracijos „Boeing 747".

Pačios populiariausios modifikacijos „747-400" lėktuvai išvysto iki 0,85-0,855 Macho greitį (iki 920 km/val), gali nuskristi iki 13450 km.747-8 Naujausia keleivinė šio lėktuvo versija 747-8 pradėta naudoti 2011 m., tais pačiais metais ir kroviniams skirta versija „747-8F". 2012 m. pradėta naudoti paskutinė šio orlaivio modifikacija Boeing 747-8I . Ateityje planuojama 747 modelio lėktuvus pakeisti orlaiviais „Boeing Y3" (dalis Boeing Yellowstone projekto).

 Istorija 
„Boeing“ kompanija pradžioje neturėjo tinkamos vietos gaminti tokiems dideliems lėktuvams, tad 1966 m. kompanija pradėjo tinkamos vietos paieškas. Iš viso buvo renkamasi iš 50 skirtingų vietų.Everett and Renton react differently to Boeing Galiausiai buvo nutarta statyti naują gamyklą Vašingtono valstijos Evereto mieste. Jau 1968 m. iš Boeing Evereto gamyklos išriedėjo pirmasis „747".

1968 m. rugsėjo 30 d. pasaulio žiniasklaidai ir 26 oro linijų atstovams buvo parodytas pirmasis 747.All but off the Ground  Vėliau per kelis mėnesius buvo ruošiamasi pirmajam skrydžiui, kuris įvyko 1969 m. vasario 9 d.The Giant Takes Off  Nepaisant smulkių problemų skrydžio metu, jis buvo įvertintas ypač gerai. Šis lėktuvas pasirodė labai atsparus to meto lėktuvų problemai - lingavimui sparnais į abi puses.

1970 m. sausio 15 d. JAV prezidento Richard Nixon žmona Pat Nixon pakrikštijo pirmąjį 747, skirtą aviakompanijai „Pan Am". Jis skrydžius pradėjo lygiai po savaitės maršrutu Niujorkas-Londonas.

Vėliau „Boeing“ tobulino 747 ir kūrė vis naujesnes jo versijas. Populiariausia iš jų yra 747-400 – 2015 m. pabaigoje jų buvo pagaminta virš 440 vnt. Boeing 747 būna ir ne keleivinių versijų – tarkim Boeing VC-25 yra specialiai JAV prezidentui skirta 747-200 versija, specialią versiją Boeing E-4 naudoja Jungtinių Valstijų karinės oro pajėgos kaip strateginę oro vadavietę. 2009-2013 m. patobulinta 747-100 versija, vadinta „Evergreen 747 Supertanker“, buvo naudojama gaisrų gesinimui. Šis lėktuvas talpindavo 74200 litrų vandens ar kitų gesinimo medžiagų ir buvo didžiausias gaisrų gesinimui naudojamas lėktuvas pasaulyje.Supplementary Type Certificate ST01912LA Installation and removal of internal tanks, associated systems and support structure for the aerial dispersant of liquids 

2020 m. liepos 2 d. „Boeing“ paskelbė, kad 2022 m. planuoja sustabdyti šių orlaivių gamybą dėl mažėjančios paklausos visame pasaulyje.Boeing Quietly Pulls Plug on the 747, Closing Era of Jumbo Jets 

2022 m. gruodžio 7 d. buvo pagamintas paskutinis Boeing 747 orlaivis.The last 747 has left our Everett factory

 Variantai 

Yra 5 Boeing 747 variantai:
 747-100. Pirmasis ir originalus Boeing 747 modelis, pirmą skrydį atlikęs 1969 m. vasario 9 d. Iš viso buvo pagaminta 250 šio modelio lėktuvų.
747-100B. Vėlesnė 747-100 versija su stipresniu lėktuvo karkasu ir važiuokle.
 747-100SR. Tai Japonijos oro linijų užsakymų pagamintas modelis, kur prierašas SR yra „Short range“ () trumpinys. Laineris buvo skirtas skraidyti trumpesniais atstumais, todėl sumažinus degalų talpas buvo padidintas gabenamų keleivių skaičius (iki 498 ankstesnėse versijose ir 550 vėlesnėse).
 747SP. Sutrumpinta 747-100 versija, sukurta skraidyti aukščiau, greičiau ir didesniais atstumais. Vienas dabar naudojamų tokio tipo variantų yra NASA SOFIA.
 747-200. Komercinius skrydžius pradėjo 1979 m. Turi galingesnius variklius ir gali pakilti su didesniu svoriu, nei 747-100.
747-200B. Galingesnis variklius ir didesnes kuro atsargas turintis modelis.
 747-200C. Keleivinis lėktuvas, kuris bet kada gali būti paverstas krovininiu ir atvirkščiai. Keleivių sėdynės yra išimamos, o fiuzelažas turi daug didesnes duris, jog būtų lengviau pakrauti.
 747-200M. Keleivinis ir krovininis lėktuvas kartu. Gali gabenti iki 200 keleivių.
 747-200F. Krovininė 747-200 versija. Gali gabenti iki 105 tonų.
 747-300. Iš pradžių šis vardas buvo suteiktas kuriamam modeliui su trim reaktyviniais varikliais, tačiau taip ir nebuvo pakilęs į orą. Pavadinimas perleistas kitam modeliui, pristatytam 1980 m. Šio modelio viršutinis denis buvo pailgintas daugiau kaip 7 metrais. Taip pat buvo padidintas lėktuvo greitis bei didžiausias skrydžio nuotolis.
 747-300M. Tokio pat pobūdžio, kaip ir -200M, galintis gabenti daugiau keleivių.
 747-300SR. Japonijos užsakymu pagamintas didesnis talpos laineris, galintis gabenti iki 600 keleivių.
 747-400. Dabartinė lainerio versija, skraidantis nuo 1989 m. 2002 m. buvo pristatytas patobulintas 747-400ER versijos lėktuvas. Juo savo keliones vykdo Qantas ir kitos kompanijos. Pastarosios maršrutas iš Sidnėjaus į Dalasą yra ilgiausias komercinis skrydis (2014 m.), jo ilgis siekia 13804 km. Skrydis trunka 15 val. 25 min.Qantas claims „world’s longest flight“ for Sydney-Dallas route
 747-8. Trečioji 747-400 modelio versija su prailgintu fiuzeliažu, perdarytais sparnais ir patobulintu orlaivio efektyvumu. Pirmąjį skrydį atliko 2011 m. spalio 12 d. Šios versijos keleiviniame variante telpa 605 keleiviai. Tai yra didžiausia 747-400 modelio versija, didžiausias komercinis keleivinis lėktuvas JAV ir ilgiausias keleivinis lėktuvas visame pasaulyje (76,3 m).Boeing 747-8I completes first flight

 Užsakymai ir įvykdymai 
 Metai  Iš viso 2019  2018  2017  2016  2015  2014  2013  2012  2011  2010  2009  2008  2007  2006 Užsakymai 1572 0  18  6  18  6  2  13  7  3  1  5  2  16  53 Pristatymai 1551 3  6  14  9  18  19  24  31  9  –  8  14  16  14

 Metai  2005  2004  2003  2002  2001  2000  1999  1998  1997  1996  1995  1994  1993  1992  1991  1990  1989  1988  1987  1986 Užsakymai 46  10  4  17  16  26  35  15  36  56  32  16  2  23  31  122  56  49  66  84 Pristatymai 13  15  19  27  31  25  47  53  39  26  25  40  56  61  64  70  45  24  23  35

 Metai  1985  1984  1983  1982  1981  1980  1979  1978  1977  1976  1975  1974  1973  1972  1971  1970  1969  1968  1967  1966 Užsakymai 42  23  24  14  23  49  72  76  42  14  20  29  29  18  7  20  30  22  43  83 Pristatymai 24  16  22  26  53  73  67  32  20  27  21  22  30  30  69  92  4  –  –  –

 „747" lėktuvo pasirodymai popkultūroje 
Nuo pat „747" debiuto oro linijų versle, jis sparčiai populiarėjo ir kultūroje (ypač filmuose). 747 versijos lėktuvai rodomi daugiau nei 300 filmų ir yra vieni populiariausių lėktuvų kino ekranuose. Dažnai „747"-ieji vadinami labiausiai atpažįstamais lėktuvais kine. 747 lėktuvai įgavo pavadinimą Jumbo Jet,Haenggi 2003, p. 9. taip pat 747 versijų lėktuvus imta vadinti „Dangaus karalienėmis“.Sutter 2006, p. 279.

 Šaltiniai 

 Nuorodos 

 Boeing 747 šeima Boeing.com tinklalapyje 

Kategorija:Boeing oro laineriai
Kategorija:Monoplanai
Kategorija:Žemasparniai
Kategorija:Plačiafiuzeliažiai lėktuvai